വിനീത വിധേയനായി യോഗി ആദിത്യനാഥ് ജനതാ ദര്ബാര് വീണ്ടും തരംഗമാകുന്നു ലഖ്നൗ: ഉത്തര്പ്രദേശിലെ ജനങ്ങളുടെ ക്ഷേമാന്വേഷങ്ങളുമായി വീണ്ടും യോഗി ആദിത്യനാഥ്. ജനതാ ദര്ബാറെന്ന പരിപാടികളിലൂടെ ജനമനസ്സില് യോഗി ആദിത്യനാഥ് വീണ്ടും നിറയുകയാണ്. ഒരു ഇടവേളയ്ക്ക് ശേഷമാണ് കൊറോണ പ്രോട്ടോക്കോളനുസരിച്ച് ജനസമ്ബര്ക്ക പരിപാടി പുന:സംഘടിപ്പിച്ചത്. മുഖ്യമന്ത്രിയെ നേരിട്ട് കണ്ട് പരാതി നല്കാവുന്ന ചടങ്ങുകളാണ് ജനതാ ദര്ബാര്. മുഖ്യമന്ത്രിയെ നേരിട്ട് കാണാനും സംസാരിക്കാനും പൂര്ണ്ണ സ്വാതന്ത്ര്യം ലഭിക്കുന്നതിന്റെ സന്തോഷത്തിലാണ് സാധാരണക്കാര്. വലിയ ഹാളില് കൊറോണ പ്രോട്ടോക്കോള് അനുസരിച്ച് സന്ദര്ശിക്കാനെത്തുന്നവരെ ഇരുത്തിയാണ് ജനതാ ദര്ബാര് നടത്തുന്നത്. അതിനേക്കാളേറെ പ്രത്യേകത കസേരയിലിരിക്കുന്ന സന്ദര്ശകരുടെ അടുത്തെത്തി മുഖ്യമന്ത്രി ക്ഷേമവിവരം തിരക്കുകയും എഴുതിക്കൊണ്ടുവരുന്ന പരാതി സ്വീകരിക്കുകയും ചെയ്യും എന്നതാണ്. സംസ്ഥാന ആസ്ഥാനത്തും തെരഞ്ഞെടുക്കപ്പെടുന്ന ജില്ലാ ആസ്ഥാനത്തും യോഗി ആദിത്യനാഥിന്റെ സന്ദര്ശനം തീരുമാനിച്ചിട്ടുണ്ട്. കസേരയിലിരിക്കുന്ന സന്ദര്ശകരെ എഴുന്നേല്പ്പിക്കാതെ ശാന്തമായും തിടുക്കം കാട്ടാതെയും പരാതികള് കേള്ക്കുന്ന ആദിത്യനാഥ് തനിക്ക് അറിയാവുന്ന കാര്യങ്ങള്ക്ക് പ്രാഥമികമായ ഉത്തരം അപ്പപ്പോള് നല്കുമെന്നതാണ് ഏറെ പ്രത്യേകത. വ്യക്തിപരമായ കുശലാന്വേഷങ്ങളിലൂടെ ജനങ്ങളുടെ മനസ്സിലെ ഭയം മാറ്റുന്നതിനും യോഗി ആദിത്യനാഥ് തുടക്കം മുതലേ വിജയിച്ച മുഖ്യമന്ത്രിയാണ്.